จับตาเย็นนี้! นายกฯ ประกาศมาตรการคุมเข้มโควิดเพิ่ม ติงรมต. ต้องมีความรับผิดชอบ
จับตาเย็นนี้! นายกฯ ประกาศมาตรการคุมเข้มโควิดเพิ่ม ติงรมต. ต้องมีความรับผิดชอบ
จับตาเย็นนี้! นายกฯ ประกาศมาตรการคุมเข้มโควิดเพิ่ม ติงรมต. ต้องมีความรับผิดชอบ
7 เม.ย. 2564

พล.อ.ประยุทธ์ จันทร์โอชา นายกรัฐมนตรี และ รมว.กลาโหม กล่าวก่อนเป็นประธานการประชุมคณะรัฐมนตรี (ครม.) วันนี้ (7 เม.ย.64) ยอมรับว่ามีความกังวลกับการระบาดของ โควิด-19 ในขณะนี้ ซึ่งวันนี้การประชุมคณะรัฐมนตรีก็ได้เปลี่ยนมาเป็นระบบวิดีโอคอนเฟอเรนซ์ และได้ยกเลิกกิจกรรมต่าง ๆ ไปก่อน รวมถึงขอความร่วมมือในการทำงานที่บ้าน และขอให้ระมัดระวังในการรวมกลุ่มอวยพรช่วงเทศกาลสงกรานต์
นายกรัฐมนตรี กล่าวอีกว่า ส่วนตัวได้ตรวจหาเชื้อโควิดไปแล้วแต่ไม่พบ อย่างไรก็ตาม ไม่จำเป็นต้องเรียกประชุมเพื่อวางมาตรการเพิ่มเติมเพราะได้มีการประชุมหารือกันทุกวันอยู่แล้ว โดยได้ให้แนวทางให้คณะกรรมการชุดต่างๆ ไปพิจารณาร่วมกัน ซึ่งในเย็นวันนี้ก็จะมีมาตรการออกมาเพิ่มเติม แต่ทั้งนี้ทั้งนั้นก็ต้องคำนึงถึงความรู้สึกของประชาชนด้วย
สิ่งสำคัญคือทุกคนต้องร่วมมือกัน และในที่ประชุมคณะรัฐมนตรีก็ได้เน้นย้ำไปแล้ว ให้รัฐมนตรีทุกคนระมัดระวังไม่ให้ไปไปร่วมงานเลี้ยงหรือสถานที่เสี่ยง ทุกคนต้องมีความรับผิดชอบ มีจิตสำนึกร่วมกันอยู่แล้ว อย่าให้ทุกอย่างแย่ลงไปกว่าเดิม